ముంబై
ముంబయి (), పూర్వము దీనిని బొంబే అని పిలిచేవారు. ఇది భారత దేశంలోని ఒక ప్రముఖ నగరము. ఇది మహారాష్ట్ర రాష్ట్రము యొక్క రాజధాని మరియు ప్రపంచంలో రెండవ అత్యంత జన సమ్మర్ధం గల నగరము. దీని ప్రస్తుత జనాభా 13 మిలియన్లు (ఒక కోటి ముప్పై లక్షలు ). ఇది మహారాష్ట్రలోని పశ్చిమ సముద్ర తీరంలోని సాష్టీ ద్వీపంలో ఉంది. ఆధునిక భారతదేశ విభిన్నతను ఈ నగరంలో చూడచ్చు. ఈనగర సినీ పరిశ్రమ, రాజకీయాలు, నేరస్థులు కలసిపోయి భవిష్యత్తు గురించి ఆందోళన కలిగిస్తుంది అదే సమయంలో ఈనగర వాసుల సాహసము ఆశ కలిగిస్తుంది.దక్షిణ ఆసియాలో ముంబాయ్ అతి పెద్ద నగరము.
శివసేన
శివసేన-భారతీయ జనతా పార్టీ కలిసి పోటీ చేసి 1995 మహారాష్ట్ర అసెంబ్లీ ఎన్నికల్లో విజయం సాధించాయి. రాష్ట్రంలో అధికారంలోకి వచ్చిన తరువాత, శివసేన తన యొక్క వ్యవస్థలో మార్పులు చేపట్టింది. ఎన్నికల తరువాత ఆరు నెలలకు ముంబయిలో 'శివసేన రాజ్యప్రముఖ్ పరిష్యత్ సదస్సు' జరిగింది. ఈ సమావేశంలో పెద్ద సంఖ్యలో స్థానిక పార్టీ నేతలు మరియు పార్టీలోని వివిధ విభాగాల ప్రతినిధులు పాల్గొన్నారు. ప్రభుత్వంలో ఒక భాగస్వామ్య పార్టీగా కొత్త బాధ్యతలు స్వీకరించేందుకు పార్టీ వ్యవస్థను నవీకరించేందుకు ఈ సమావేశం ఉద్దేశించబడింది.ఈ సమావేశంలోనే బాంబేకు ముంబయిగా పేరు మార్చాలని నిర్ణయించారు.